Diari Oficial de la Generalitat Valenciana


Sumari del DOGV 824, del 13-05-1988 (1988/811114)

RESOLUCIÓ de 5 de maig de 1988, del Director General de l'Institut Valencià d'Administració Pública, per la qual es convoca Curs de Protocol i Relacions Publiques per a personal fix al servei de la Generalitat Valenciana i de les Corporacions Locals.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   824

Data del DOGV
:   13-05-1988

Secció del DOGV
:   AUTORITATS I PERSONAL

Número del document
:   1988/811114


Data del document
:   05-05-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 5 de maig de 1988, del Director General de l'Institut Valencià d'Administració Pública, per la qual es convoca Curs de Protocol i Relacions Públiques per a personal fix al servei de la Generalitat Valenciana i de les Corporacions Locals.  
En compliment del Programa d'Actuació per a 1988, de l?Institut Valencià d'Administració Pública, en l?àrea de formació adreçada a l'Administració, tant de la Generalitat Valenciana com de les Corporacions Locals i dins dels diferents tipus d'activitats de formació, i concretament dins de les emmarcades sota el títol «Cursos de Formació General per a Funcionaris», escau de realitzar un Curs sobre Protocol i Relacions Públiques, d'acord amb les següents:  
BASES  
Primera  
Objectiu. Actualitzar i perfeccionar els coneixements, teòrics i pràctics, del personal fix al servei de la Generalitat Valenciana i de les Corporacions Locals.  
Segona  
Participants. Hi podrà participar el personal funcionari o laboral fix al servei de la Generalitat Valenciana i de les Corporacions Locals que ocupen llocs de treball en els quals el protocol i les relacions públiques oficials siguen una de les funcions essencials.  
Tercera  
Contingut. Les matèries a impartir versaran, amb caràcter general i bàsic, sobre els continguts següents:  
- Tècniques de Relacions Públiques.  
- Psicologia Social aplicada a les Relacions Públiques.  
- Mitjans de Comunicació Social.  
- Normativa protocol·lària i aspectes pràctics.  
Quarta  
Sol·licituds. Els/les interessats/des hauran de formular sol·licitud mitjançant instància adreçada a l'Il·lm. Sr. Director General de l?Institut Valencià d'Administració Pública, d'acord amb el model annex d'aquesta convocatòria.  
Cinquena  
Lloc i termini de presentació d'instàncies. Les instàncies seran presentades a les Secretaries Generals de les respectives Conselleries i a les Secretaries de les Corporacions Locals on presten servei els interessats.  
Aquestes Secretaries les remetran el mateix dia en què finalitze el termini de presentació, mitjançant relació prioritzada, a l'Institut Valencià d'Administració Pública, c/ del Museu, número 3, 46463 València.  
El termini de presentació d'instàncies finalitzarà el dia 2 de juny de 1988.  
Sisena  
Admissió. Els/les aspirants seleccionats seran notificats personalment de l'admissió, fins i tot si calia, per via telefònica.  
Setena  
Quota d'inscripció. Els/les aspirants admesos/es, abans d'iniciar-se el curs, hauran de justificar l'ingrés, per part dels Organismes on presten serveis, dels drets d'inscripció que pugen a 7.000 pessetes, en el c/c. número 252.008.680.842.2885 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En tot cas, no es considerarà ferma la inscripció fins que s'hagen abonat els drets de matrícula. Les persones inscrites hauran d'aportar justificació documental de l?ingrés al començament del curs.  
Vuitena  
Lloc i data de celebració: el curs tindrà lloc a València, als locals de l'Institut Valencià d'Administració Pública, c/ Museu, número 3, durants els dies del 13 al 17 de juny. L'horari de classes dels dies 13 al 16 serà de 16 a 20'30 hores, i el dia 17 de 10 a 13 i de 16 a 20'30 hores.  
Novena  
Participants i criteris de selecció. El nombre màxim d'assistents al curs en serà de 30.  
Atés que el nombre d'assistents és limitat, la selecció es farà d'acord amb els criteris següents:  
a) Lloc de treball que ocupen, tenint en compte que les tasques essencials d'aquest siguen el protocol i les relacions públiques oficials.  
b) Hom tindrà en compte el major temps en què s'hagen ocupat llocs d'aquesta naturalesa, per la qual cosa hauran de presentar les corresponents certificacions.  
c) Alhora hom tindrà en compte que hi haja representació de totes les Conselleries i el major nombre possible de Corporacions Locals.  
L'Institut Valencià d'Administració Pública, a la vista de les sol·licituds presentades, elaborarà la llista definitiva de participants, d'acord amb els criteris anteriors.  
Deu  
Certificacions. Una vegada finalitzat el curs, s'expedirà el corresponent certificat d'assistència. Per a obtenir el certificat d'aprofitament, els aspirants hauran de superar les corresponents proves que l'Institut, si fa el cas, pogués establir.  
Onze  
Les faltes d?assistència, justificades o no, superiors al 20% de les hores lectives, motivaran la no expedició de certificat.  
València, 5 de maig de 1988. - El Director General: Andrés Morey Juan.  
ANNEX I  
SOL·LICITUD D'INSCRIPCIO  
CURS SOL·LICITAT   
DATA DEL CURS LOCALITAT   
SOL·LICITANT  
1r Cognom 2n Cognom Nom   
Antiguitat GRUP NRP   
DNI TEL. OFICIAL   
FUNCIONARI CONTRACTAT LABORAL HABILITAT ALTRES   
CONSELLERIA   
UNITAT ADMINISTRATIVA   
(Dir. General, Ser. Territorial, Sec. General, etc.)  
LLOC DE TREBALL   
DATA I SIGNATURA DE L'INTERESSAT AUTORITZAT. EL DIRECTOR GENERAL  
 d de 198   
IL·LM. SR. DIRECTOR DE L'INSTITUT VALENCIA D'ADMINISTRACIO PUBLICA.  
ANNEX II  
CURS SOL·LICITAT   
DATA DEL CURS LOCALITAT   
SOL·LICITANT  
1r Cognom 2n Cognom Nom   
Antiguitat GRUP NRP   
DNI TEL. OFICIAL   
FUNCIONARI CONTRACTAT LABORAL HABILITAT ALTRES   
AJUNTAMENT   
DIPUTACIO   
UNITAT ADMINISTRATIVA   
LLOC DE TREBALL   
DATA 1 SIGNATURA DE L'INTERESSAT AUTORITZAT  
 d de 198   
IL·LM. SR. DIRECTOR DE L'INSTITUT VALENCIA D'ADMINISTRACIO PUBLICA.